Luni, 25 martie, de la ora 13:00, deschidem sezonul 4 al emisiunii "Oamenii și legea", discutând pe larg despre acest subiect.
La nivel mondial, aproximativ 1 din 3 elevi a fost victima violenței școlare. În România, se estimează că aproape jumătate dintre elevi au fost agresați de colegi cel puțin o dată. În acest context, numărul ridicat de cazuri de violență școlară pare a fi o consecință directă a mediului în care copiii și adolescenții învață. Lipsa unui spațiu sigur, a unor măsuri de protecție a victimelor, a acțiunii cadrelor didactice, elevilor, părinților și societății civile, nu fac decât să permită fenomenului să ia amploare, cu consecințe devastatoare asupra procesului educațional, ratei de abandon școlar, sănătății fizice și psihice ale elevilor.
În direct, de la ora 13:00, invitatul Mihaelei OLARU este LAVRIN COVACI, avocat.
Tipurile de violență în școală îmbracă diferite forme: de la agresiunea fizică făcută cu intenția de a răni cealaltă persoană, la abuz sau violență verbală și emoțională precum insulte, amenințări, porecle, intimidare, umilire, ajungând la violență socială, înțeleasă prin izolarea și controlarea actiunilor victimei, bullying sau cyberbullying, care se referă la hărțuirea sau intimidarea care are loc în mediul online.
Toți copiii, care sunt supuși oricărui tip de violență, inclusiv celei școlare, pot beneficia de asistență și intervenție imediată, sunând la numărul de urgență 119, apelabil în mod gratuit din orice rețea de telefonie fixă sau mobilă, 24 de ore din 24. Apelul va fi gestionat de către consilierii Direcțiilor de Asistență Socială și Protecția Copilului care vor alerta Poliția și alte organe specializate în cazurile grave, unde este nevoie de o astfel de măsură.
Ne puteti trimite comentarii, întrebări, sugestii şi propuneri de teme prin mesaj la numarul de WhatsApp 0728.754.133 precum şi la adresa de e-mail oameniisilegea@tvr.ro.
MODERATOR
- av. Mihaela OLARU
JURNALIST TV
- Raluca AMZĂR
REALIZATOR
- Ileana GAIŢĂ
PRODUCĂTOR
- Mihaela GRECU